Diari Oficial de la Generalitat Valenciana


Sumari del DOGV 6448, del 28-01-2011 (2010/13061)

Notificació de la sentència dictada en el judici ordinari número 144/2010.
--------------------------------------------------------------------------

### Dades del document

Número de DOGV
:   6448

Data del DOGV
:   28-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13448


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 144/2010. [2010/13398]  
Judici ordinari 000144/2010  
Demandant: Perelló e Hijos, SA.  
Procuradora: Ana María Garrigós Soriano.  
Demandats: Costa's Servicios Asociados, SAL, Miguel Costa Mauri i Rafaela Sánchez Martínez.  
Amparo Prieto Trenco, secretària judicial del Jutjat Mercantil número 1 de València, faig saber:  
Que en les actuacions de judici ordinari seguides davant d'aquest Jutjat sota el número 000144/2010, s'ha dictat la sentència de 21 de juny de 2010, que té l'encapçalament i la dispositiva que, literalment, són com segueix:  
«València, 21 de juny de 2010  
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist aquestes actuacions de judici ordinari número 144/2010, promogudes a instàncies de la procuradora senyora Garrigós Soriano, en nom i representació de la mercantil Perelló e Hijos, SA, assistida pel lletrat Alberto Miguel Canto Noguera, contra la mercantil Costa's Servicios Asociados, SAL i les persones administradores Rafaela Sánchez Martínez i Miguel Costa Mauri, declarades totes elles en rebel·lia, en el qual s'exercita acumuladament acció de reclamació d'una quantitat i la de responsabilitat de les persones administradores socials, d'acord amb els següents:  
Dispositiva  
Estime totalment la demanda formulada per la procuradora senyora Garrigós Soriano, en nom i representació de la mercantil Perelló e Hijos, SA, contra la mercantil Costa's Servicios Asociados, SAL, i el seu personal administrador Rafaela Sánchez Martínez i Miguel Costa Mauri, declarat en rebel·lia, condemne totes les persones demandades que, conjuntament i solidària, paguen a la part actora la quantitat de 129.606,94 euros més els interessos moratoris de la Llei 3/2004 i la quantitat de 3.631,13 euros per despeses, més interessos legals des de la presentació de la demandada; tot això, fent condemna expressa a costes a la part demandada.  
Notifiqueu aquesta resolució a les parts, i informeu-los que contra aquesta es pot interposar un recurs d'apel·lació, davant de la Secció 9a de l'Audiència Provincial de València, que cal preparar mitjançant un escrit que s'ha de presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit l'haurà de constituir mitjançant l'ingrés de la quantitat indicada a l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
Publicació. La sentència anterior va ser donada, llegida i publicada per la magistrada jutgessa que la va dictar, mentre celebrava audiència pública el mateix dia de la data; jo, la secretària judicial, en done fe. València, 21 de juny de 2010.  
I perquè valga de notificació a les persones demandades Costa's Servicios Asociados, SAL, Miguel Costa Mauri i Rafaela Sánchez Martínez, en parador desconegut, expedisc aquest edicte.  
València, 16 de novembre de 2010.- La secretària judicial: Amparo Prieto Trenco.